Imtella' Diċembru 25, 2021 Rapport: Liam Carter Il-qalb ġeneruża tal-Maltin tintwera wkoll b'ġesti li jagħmlu gruppi ta' nies li, bi sforz kollettiv, għamlu maratona b'risq il-Foodbank Lifeline Foundation. Għalkemm mhux fil-livell tal-Milied ta' qabel il-pandemija, dan ix-xahar jibqa' magħruf għall-attivitajiet li jiġbru flimkien in-nies madwar il-mejda. Imma bħal kull soċjetà u r-realtajiet tagħha, in-nies vulnerabbli li la jkollhom x'jieklu u lanqas ma' min jaqsmuh jezistu kullimkien. Kien għalhekk li din is-sena żagħżagħ li jiffurmaw parti mit-tim tal-esports, Velocity Esports Racing għamlu maratona ta' logħob biex jinġabru flus għall-Foodbank Lifeline Foundation li jaħdmu sena sħiħa biex jitimgħu lil min hu bil-ġuħ. Maċ-ċentru tal-aħbarijiet il-ko-fundatur ta' Velocity Esport Racing, Mario Bellizzi qal li l-esports jeħtieġ ħafna attenzjoni u prattika u huwa maqsum f'diversi livelli. "L-esports huwa vast, jiġifieri fuq logħob ta' fama mondajli. League of legends, iżda hemm dak l-esports li jmur lejn sport aktar tradizzjonali bħal FIFA… il-logħob tagħna fejn jidħol racing games, aħna nilagħbu dawn il-logħob nagħmlu kompetizzjoni nazzjonali fejn għandna drivers li dawn week in week out jidħlu biex jagħmlu tlielaq tagħhom". Is-Sur Bellizzi spjega li din il-maratona issa saret appuntament annwali. "L-attività tal-lum hija annwal.. ikollna l-waqfa tagħna bħala staġun allura bil-passatemp tagħna nippruvaw inferrħu ħaddieħor nies li sfortunatament m'għandhomx l-ikla tal-Milied bħalna ikla llum ikla għada dan ix-xahar huwa magħruf għall-gaterhings", qal is-Sur Bellizzi. Il-maratona ta' 12-il sigħa rat l-involviment ukoll ta' diversi xandara mużiċisti u personalitajiet Maltin u rnexxielha tiġbor 400 mitt ewro b'risq il-Foodbank Lifeline Foundation.